open-index/open-wikipedia-markdown huggingface dataset:
Mac mini

**Mac mini** on Apple'i välja töötatud kompaktne lauaarvuti. Arvutiga pole kaasas ei kuvarit, klaviatuuri ega hiirt, erinevalt näiteks ettevõtte kõik-ühes-arvutist iMac. Seetõttu on Mac mini Apple'i tootevaliku odavaim arvuti, millega firma konkureerib muude personaalarvutitega.

## Ajalugu

Esimene PowerPC G4 protsessoriga Mac mini tuli Ameerika Ühendriikides müügile 22. jaanuaril 2005. Aasta hiljem kuulutas Apple välja Inteli protsessoriga mudelid. Mudeliuuendus oli osa ettevõtte üleminekust PowerPC protsessoritelt Inteli omadele, mis algas 2006. aastal.

Alguses valmistati Mac mini korpus polükarbonaadist, kuigi osa korpuse detailidest tehti metallist. Plastkorpus lihtsustas optilise ketta ajami integreerimist ja selle tootmine oli lihtsam. 2010. aastal nägi ilmavalgust oluliselt muudetud konstruktsiooniga Mac mini mudel, mille korpus valmistati ühest tükist alumiiniumist (*unibody*).

2018. aasta Mac mini sai uut värvi – kosmosehalli (Space Gray) –  korpuse. Esimest korda tarniti arvutid NVMe pooljuhtkettaga ja nendel olid Thunderbolt 3 liidesed. Ühtlasi olid 2018. aasta mudeliuuenduse läbinud seadmed viimased Inteli protsessoriga Mac minid. 2018. aasta mudelit toodeti paralleelselt uuemate Mac minidega nonde odavama alternatiivina kuni 2023. aasta alguseni.

2020. aastal tutvustas Apple esimest firma enda konstrueeritud M-seeria protsessoriga Mac minit. Uus ARM käsustikuga Apple M1 protsessor oli varasematest x86 käsustikku kasutanud Inteli eksemplaridest oluliselt võimsam ja efektiivsem. 2023. aasta Mac mini pakutakse lisaks Apple'i M2 protsessorile ka ettevõtte M2 Pro protsessoriga.

## Konstruktsioon

Mac mini kujundati levinud digitaalsete meediamängijate eeskujul ja kasutab sarnaselt teiste Apple'i arvutitega macOS operatsioonisüsteemi. Ainsana ettevõtte lauaarvutitest ei ole Mac miniga kaasas kuvarit, klaviatuuri ja hiirt. Alguses loodeti nii kasvatada Apple'i turuosa teisi opsüsteeme nagu Linux ja Windows kasutavate personaalarvutite arvelt.

Disaini ja omaduste järgi jagunevad Mac mini mudelid viide põlvkonda:
* PowerPC G4 protsessori ja polükarbonaadist korpusega (2005);
* Inteli protsessorite ja polükarbonaadist korpusega (2006–2009);
* ühest tükist alumiiniumist korpusega (2010–2014);
* kosmosehall ühest tükist alumiiniumist korpusega (2018);
* Apple'i süsteemikiipidega ja ühest tükist alumiiniumist korpusega (2020–…).

Kuni 2014. aastani pakkus Apple Mac mini servereid. Füüsiliselt ei erinenud serverid eriti tavakasutuseks mõeldud Mac minidest, kuigi serveritel asendati optilise ketta ajam teise kõvakettaga. Mac mini serverid kasutasid macOS Server operatsioonisüsteemi.

## Viited

## Välislingid
Enid Balint

**Enid Flora Balint** (neiupõlvenimega Albu, 1. detsember 1903 London – 19. juuli 1994) oli Suurbritannia psühhoanalüütik ja sotsiaaltöö spetsialist. 

Ta on mänginud olulist rolli Tavistocki Instituudi ja Suurbritannia Psühhoanalüütilise Ühingu arengus. 1940. aastate lõpust alates töötas ta koos oma abikaasa Michael Balintiga välja inimsuhtlusel põhinevate ametite (tervishoid, sotsiaaltöö, haridus jmt) spetsialistide professionaalse arengu meetodit, mis kannab nime Balinti grupp.
Jüri Kalmus

**Jüri Kalmus** (17. aprill 1943 Elva – 1. märts 2024) oli eesti jalgrattasporditreener.

Ta lõpetas 1961. aastal Elva Keskkooli ja 1975. aastal Tartu Riikliku Ülikooli kehakultuuriteaduskonna.

Treenerina alustas Kalmus tööd Elva spordikoolis 1965. aastal. Ta oli nii jalgratta- kui ka kiiruisutamistreener. 1986. aastal asutas ta Elva Jalgrattaklubi Velorõõm. 2002. aastast töötas Jüri Kalmus Tartu Ülikooli Akadeemilises Spordiklubis jalgrattatreenerina.

Tema juhendamisel on teiste seas treeninud Erika Salumäe, Margus Salumets, Caspar Austa, Gaido Päär, Mihkel Joosep ja Madis Joosep.

## Tunnustus
* 1985 – Eesti NSV teeneline treener
* 2006 – Elva Täht
* 2007 – Eesti Jalgratturite Liidu auliige
* 2013 – Tartumaa Kuldne Tammeoks
* 2017 – Eesti Kultuurkapitali kehakultuuri ja spordi sihtkapitali elutööpreemia
* 2018 – Elva linna aukodanik
* 2023 – mälestuspink Arbi järve ääres

## Isiklikku
Jüri Kalmuse poeg Marek Kalmus oli jalgrattur ja kulturist.

## Viited

## Välislingid
*
*Suri legendaarne rattatreener Jüri Kalmus, Err.ee, 2.03.2024
Bürg-Vöstenhof

**Bürg-Vöstenhof** on vald *(Gemeinde)* Austrias Alam-Austria liidumaal Neunkircheni ringkonnas.

## Viited
Outjo

**Outjo** (nama keeles *Tsūob*) on linn Namiibias Kunene piirkonnas.

Outjo asutati 1897. aastal saksa sõjalise tugipunktina.

## Viited
Tavistocki Instituut

**Tavistocki Instituut** (ingl. k. The Tavistock Institute of Huma Relations) on Suurbritannias asuv sotsiaal- ja inimkäitumisele keskendunud uurimisasutus, mis on laialdaselt tuntud oma panuse poolest sotsiaalpsühholoogia, psühhoanalüüsi, grupiprotsesside ja organisatsioonipsühholoogia valdkonnas. 

Instituut asutati 1947. aastal ja selle peakorter asub Londonis. Selle aluseks oli 1920. aastal asutatud Tavistocki Kliinik, kus Teise maailmasõja ajal arendati välja innovaatilisi võtteid ja teateid, sealhulgas Wilfred Bioni grupisühhoteraapia meetod.

Tavistocki instituut on olnud mõjukas mitmel erineval alal, sealhulgas psühhoanalüütilise teooria ja -teraapia rakendamisel, rühmateraapia, organisatsioonipsühholoogia, sotsiaalse muutuse ja inimkäitumise uurimisel. Tavistocki lähenemine on mõjutanud mitmeid valdkondi, sealhulgas haridust, tervishoidu, sotsiaalhoolekannet ja organisatsioonide juhtimist.

## Olulisi seotud isikuid
Tavistocki Instituudiga on olnud seotud arvukalt valdkonna olulisi nimesid. Nende hulka kuuluvad Elliott Jaques, Henry Dicks, Leonard Browne, Ronald Hargreaves, John Rawlings Rees, Mary Luff, Wilfred Bion, Tommy Wilson, Isabel Menzies Lyth, J. D. Sutherland, John Bowlby, Eric Trist, Michael Balint, Fred Emery.

## Välislingid
Tavistocki Instituudi veebikülg
Mihhail Šeremetev

**Mihhail Borissovitš Šeremetev** (1. september 1672 vkj – 23. september 1714) oli Šeremetevite aadlisuguvõsast pärit Venemaa tsaaririigi sõjaväelane ja kindralmajor. Ta osales Põhjasõjas ja Vene-Türgi sõjas.

## Elulugu
Mihhail Šeremetev sündis 1. septembril 1672 tulevase kindralfeldmarssali Boriss Šeremetevi ja Evdokia Šeremeteva (sünninimega Chirikova) perekonda. Mihhail töötas nooruses toateenrina.

1701. aasta septembris juhatas Šeremetev oma isa armees 11 000-mehelist üksust, millega ründas Rootsi ligi 550-mehelist väge Võhandu jõe ääres Räpinas. Rootslased avaldasid suurt vastupanu, mistõttu saatis Šeremetev osa oma ratsaväest rootslaste selja taha. Rootsi väed piirati ümber ning hävitati.

1704. aasta 15. juulil sai Šeremetev Astrahani jalaväerügemendi ülemaks. 1706. aasta 29. juunil ülendati ta polkovnikuks.

1711. aasta 12. juulil allkirjastasid Šeremetev ja Pjotr Šafirov Pruti rahu. Lepingu kohaselt saadeti nad Türgi suurvesiiri õukonda pantvangiks. Nende tingimused vangistuse ajal olid kehvad, mistõttu Šeremetevi tervis halvenes. 

Mihhail Šeremetev suri 23. septembril 1714 Kiievis. 

## Viited


### Kasutatud allikad

* Kelch, Christian. Liivimaa kroonika järg. Tõlkinud Ivar Leimus. Toimetanud ja registrid koostanud Kai Tafenau. Tartu: Eesti Ajalooarhiiv. 2009.

* Шереметев, Михаил Борисович. Энциклопедический словарь Брокгауза и Ефрона. Kd. 23. Lk 184-185. 1911.
Péter Povázsay

**Péter Povázsay** (27. juuli 1946 – 1. märts 2024) oli ungari aerutaja, maailmameister.

1975. aasta maailmameistrivõistlustel Belgradis võitis ta kahekanuul koos Gábor Árvaga kuldmedali 1000 meetri distantsil ja pronksmedali 500 meetri distantsil.

1972. aasta Müncheni olümpiamängudel sai ta kahekanuul koos Miklós Darvasega 1000 meetri distantsil viienda koha.

## Välislingid
*
Verev nahkis

**Verev nahkis** (*Stereum sanguinolentum*) on kandseente hulka kuuluv seeneliik.

Seen kasvab okaspuudel ja muutub vigastamiseks punaseks.

## Välislingid
*
Hambune sasikammik

**Hambune sasikammik** (*Basidioradulum radula*) on klassi *[[Agaricomycetes]]* kuuluv kandseente liik.

Seen kasvab lagunevatel lehtpuudel, tihti pajudel. Selle varasemate nimede seas on *Sistotrema radula*, *Xylodon radula* ja *Hyphoderma radula*.

Seen sai eestikeelse nime aastal 2024 komisjoni kaudu, kuhu kuulusid Eesti juhtivad mükoloogid, sh Irja Saar.

## Välislingid
*
Fabian Schulze

**Fabian Schulze** (7. märts 1984 Filderstadt – 25. veebruar 2024 Sonthofen) oli Saksamaa teivashüppaja.

Fabian Schulze võitis 2003. aasta juunioride Euroopa meistrivõistlustel teivashüppes pronksmedali ja 2005. aasta Euroopa U23 meistrivõistlustel Erfurdis hõbemedali.

2006. aasta sisemaailmameistrivõistlustel Moskvas sai ta neljanda koha, Euroopa meistrivõistlustel Barcelonas 2010. aastal kuuenda koha ja 2011. aasta Euroopa sisemeistrivõistlustel Pariisis samuti kuuenda koha.

Tema isiklik rekord teivashüppes oli **5.83**, mille ta püstitas 2007. aastal.

Fabian Schulze suri 39-aastaselt 25. veebruaril 2024 pärast rasket haigust.
C. J. Smith

**Connor Jeffrey Smith** (sündinud 1. detsembril 1994 Des Moinesis, Iowas) on USA jäähokimängija, kes mängib ründajana Soome kõrgliigaklubis Jyväskylä JYP.

Aastatel 2011–2013 mängis ta noorteliiga North American Hockey League'i klubis Austin Bruins ning hooajal 2013/14 noorteliiga United States Hockey League'i klubides Muskegon Lumberjacks ja Chicago Steel. Aastatel 2014–2017 kuulus Smith Lowelli Massachusettsi ülikooli jäähokimeeskonda.

2017. aasta märtsis sõlmis Smith lepingu NHL-i klubiga Buffalo Sabres. NHL-is debüteeris ta sama aasta 2. aprillil mängus New York Islandersi vastu. Smith sai sellega Scott Clemmenseni järel teiseks Iowa osariigis sündinud mängijaks, kes on NHL-is mänginud.

Kogu hooaja 2017/18 mängis Smith American Hockey League'is (AHL) Sabresi tütarklubis Rochester Americans. 2018. aastal osales ta ka AHL-i tähtede mängul. NHL-is lõi Smith Sabresi meeskonnas esimese värava 8. jaanuaril 2019 mängus New Jersey Devilsi vastu, kuid peamiselt sai ta mänguaega Rochester Americansis. Sabresi meeskonnas pääses ta ühel korral väljakule veel hooajal 2020/21. Kolme hooajaga sai Smith Sabresi meeskonnas kirja 13 mängu, kaks väravat ja ühe väravasöödu.

2021. aasta juulis sõlmis Smith üheaastase kahepoolse lepingu NHL-i klubiga Carolina Hurricanes. Hurricanesi meeskonnas pääses ta NHL-is väljakule vaid ühes mängus. Suurem osa hooajast 2021/22 mängis ta AHL-is Hurricanesi tütarklubis Chicago Wolves, kellega võitis ta 2022. aastal ka Calder Cup'i. Hooajal 2022/23 mängis Smith AHL-i klubis Hartford Wolf Pack.

2023. aasta novembris sõlmis Smith üheaastase lepingu JYP-iga.

## Viited

## Välislingid
* C. J. Smith NHL.com lehel
* C. J. Smith Liiga.fi lehel
* C. J. Smith hockeydb.com lehel
Guantánamo

**Guantánamo** on linn Kuuba kaguosas, Guantánamo provintsi halduskeskus. Guantánamo on suuruselt viies Kuuba linn.

Guantánamo asutati 1797. aastal, kui Kuubale saabus palju prantsuse immigrante Haitilt.

Guantánamost umbes 15 km lõunas Guantánamo lahe ääres asub Ameerika Ühendriikidele kuuluv Guantánamo lahe mereväebaas.

## Viited
Jakob Kulbin

**Jakob Kulbin** (sündinud 20. juulil 2005) on Eesti laskesuusataja ja 2025. aasta noorsportlane.

## Saavutused

### Noorte maailmameistrivõistlustel
* 2022  Soldier Hollow's
**  kuldmedal 7,5 km sprindis
* 2024  Otepääl
**  hõbemedal 12 km ühisstardis

### Juunioride Euroopa meistrivõistlused
* 2024  Jakuszyces
**  pronksmedal 10 km sprindis
**  pronksmedal 15 km individuaaldistantsil

## Viited
Reisijaam

**Reisijaam** on reisirongide teenindamiseks rajatud jaam, kus toimub rongide vastuvõtmine ja ärasaatmine, marsruutide ettevalmistamine ning reisijate teenindamine. 

Eesti  suurim reisijaam on Tallinnas asuv Balti Jaam.

## Vaata ka
* Raudteetransport
* Raudteejaam
Matanzas

**Matanzas** on linn Kuubal, Matanzase provintsi halduskeskus. Matanzas asub Kuuba põhjarannikul Matanzase lahe ääres, Havannast ligikaudu 80 km idas ja kuurortlinnast Varaderost umbes 35 km lääneedelas.

Läbi linna voolab kolm jõge (Rio Yumuri, San Juan ja Canimar). Matanzases on 17 silda, seetõttu kutsutakse linna "Sildade linnaks" ja "Kuuba Veneetsiaks". Matanzast on kutsutud ka "Kuuba Ateenaks".

Matanzas asutati 12. oktoobril 1693 ja kandis esialgu nime San Carlos and San Severino de Matanzas.

Matanzasest on pärit rumba.

## Viited
Camagüey

**Camagüey** on linn Kuuba keskosas, Camagüey provintsi halduskeskus. Camagüey on suuruselt kolmas Kuuba linn.

Hispaania kolonistid asutasid linna nimega Santa María del Puerto del Príncipe 1514. aastal Kuuba põhjarannikule. Praegusele asukohale sisemaal viidi linn üle 1528. aastal. Indiaanlaste küla järgi sai linn nimeks Camagüey.

Camagüey ajalooline kesklinn kuulub alates 2008. aastast UNESCO maailmapärandi nimistusse.

## Viited
Ciego de Ávila

**Ciego de Ávila** on linn Kuuba keskosas, Ciego de Ávila provintsi halduskeskus.

Ciego de Ávila on asutatud 1840. aastal, linnaõigused sai 1877. aastal.

Provintsikeskuseks sai Ciego de Ávila 1975. aastal.

## Viited
Sancti Spíritus

**Sancti Spíritus** on linn Kuuba keskosas, Sancti Spírituse provintsi halduskeskus.

Sancti Spíritus asutas konkistadoor Diego Velázquez de Cuéllar 1514. aastal. Praegusse asukohta viidi linn üle 1522. aastal.

Linnas asub Parroquial Mayor, mis on Kuuba vanim kirik.

## Viited
Santiago de Cuba

**Santiago de Cuba** on linn Kuuba kaguosas, Santiago de Cuba provintsi halduskeskus. Santiago de Cuba on suuruselt teine linn Kuubas. Linn asub Santiago de Cuba lahe kaldal.

Santiago de Cuba asutas konkistadoor Diego Velázquez de Cuéllar 25. juulil 1515. 1516. aastal hävis asula tulekahjus, kuid ehitati kohe uuesti üles. 1522–1589 oli Santiago de Cuba Hispaania Kuuba koloonia pealinn. 1553. aastal rüüstasid linna prantslased ja 1662. aastal britid. 18. sajandi lõpul ja 19. sajandi algul saabus Haitilt Santiago de Cubasse palju prantsuse ja briti immigrante.

26. juulil 1953 ründasid Fidel Castro juhitud mässulised Santiago de Cubas ebaõnnestunult Moncada kasarmuid. Seda loetakse Kuuba revolutsiooni alguseks.

## Viited
Artemisa

**Artemisa** on linn Kuuba lääneosas, Artemisa provintsi halduskeskus. Artemisa asub Havannast ligikaudu 60 km lääneedelas ja Pinar del Ríost umbes 115 km idakirdes.

Artemisa on rajatud 1818. aastal. Linnaõigused sai Artemisa 1878. aastal.

2011. aastal sai Artemisa vastloodud Artemisa provintsi halduskeskuseks.

## Viited
Feistritz am Wechsel

**Feistritz am Wechsel** on vald *(Gemeinde)* Austrias Alam-Austria liidumaal Neunkircheni ringkonnas.

## Viited
San José de las Lajas

**San José de las Lajas** on linn Kuuba keskosas, Mayabeque provintsi halduskeskus. Linn asub Havannast ligikaudu 28 km kagus.

San José de las Lajas on asutatud 1778. aastal.

2011. aastal sai San José de las Lajas vastloodud Mayabeque provintsi halduskeskuseks.

## Viited
Ivo Van Tamm

**Ivo Van Tamm** (sündinud 23. juunil 1996) on eesti korvpallur.

Pärnu Sadam tuli Eesti kossumeistriks ja Ivo Van Tamm oli edu üks peategelasi.

Ta on saanud oma nime Belgia kergejõustiklase Ivo Van Damme järgi.

Ta on 203 cm pikk.

Ivo Van Tamm on kahekordse olümpiapronksi Jüri Tamme poeg.
Cienfuegos

**Cienfuegos** on linn Kuubal, Cienfuegose provintsi halduskeskus. Cienfuegos asub Kuuba lõunarannikul Cienfuegose lahe ääres.

Cienfuegos on asutatud 1819. aastal. Linna esimesed asukad olid prantsuse immigrandid.

Cienfuegose ajalooline keskus kuulub alates 2005. aastast UNESCO maailmapärandi nimistusse.

## Viited
Santa Clara (Kuuba)

**Santa Clara** on linn Kuuba keskosas, Villa Clara provintsi halduskeskus. Santa Clara on suuruselt viies linn Kuubas.

Santa Clara on asutatud 1689. aastal.

28. detsembrist 1958 kuni 1. jaanuarini 1959 toimus Santa Clara lahing, mis tähendas Kuuba revolutsiooni lõplikku võitu. Mässuliste juht Santa Clara lahingus oli Che Guevara.

Santa Claras asub Che Guevara mausoleum ja mälestussammas.

## Sõpruslinnad
* Cali, Colombia
* Oviedo, Hispaania
* Bloomington, Ameerika Ühendriigid
* Tšeboksarõ, Venemaa
* São Carlos, Brasiilia

## Viited
Tavaline kamarlane

**Tavaline kamarlane** (*Einhornia crustulenta*) on merelise päritoluga üheaastane sammalloomaliik.

## Kirjeldus
Tavalise kamarlase keha on koorikulaadne, valkjas ja võrkja lubitoesega ning kinnitunud substraadile. Substraadina kasutab ta makrofüüte, veeloomi (limused, tõruvähid) ja kive, mille ümber koloonia moodustab neid matina katvaid pindu. Koloonia loomikud võivad olla piklikud, ristkülikukujulised või ovaalsed, valkjat värvi, eraldatud üksteisest kitsaste soontega, nii et tekib võrkjas pind. Loomikute läbimõõt on u 0,5–0,3 mm ja nende pinda katab kolmveerandi ulatuses membraan ja ülejäänud lubjasisaldusega kilbike (gümnotsüst).

## Levik
Liik eelistab lainetuse eest varjatud kohti, kuid teda leidub ka mõõdukalt avatud merepiirkondades. Elab Läänemeres, Hollandi rannikuvetes, Põhjamere lõunaosas ja Vahemere lääneosas; leide on ka Ameerika Ühendriikidest ja Indiast. Kamarlast on leitud kõikjalt Eesti rannikumerest, välja arvatud kirderannikult.

## Ökoloogia
Kamarlane eelistab mesotroofset veekeskkonda, aga saab elada ka eutroofses vees. Liik on keskmise reostustundlikkusega. Ta on avarasoolaline ja talub soolsuse langemist kuni 2 promillini. Loom toitub hõljumist.

## Viited
Calycina

***Calycina*** on seltsi tiksikulaadsed kuuluv seente perekond.

## Liike
**Calycina citrina* – kollane bisporell
**[[Calycina lactea]]*
**[[Calycina languida]]*

## Välislingid
*
Lasiobelonium

***Lasiobelonium*** on seltsi tiksikulaadsed kuuluv seente perekond.

## Liike
**[[Lasiobelonium corticale]]*

## Välislingid
*
Õie-Mai Laarman

**Õie-Mai Laarman** (sündinud **Matveus**; 25. mai 1942 Pärnu – 25. jaanuar 2024) oli eesti dissident.

Ta õppis Ehituskoolis nr 17 samal ajal Lagle Parekiga. 

## Isiklikku
Ta oli August Matveuse tütar. 

## Viited
Andres Erm

**Andres Erm** (sündinud 6. aprillil 1960 Tallinnas) on Eesti ettevõtja ja endine moodne viievõistleja.

Ta lõpetas 1978. aastal Tallinna 46. Keskkooli ja 1985. aastal TPI majandusteaduskonna.

Ta on võitnud Eesti meistrivõistlustel 1981–1988 individuaalselt viis medalit: kolm kuldmedalit (1983, 1987, 1988) ja kaks pronksmedalit (1981, 1982). Meeskondlikult tulnud Eesti meistriks seitsmel korral. 

Andres Erm oli 1995–2003 Moodsa Viievõistluse Liidu president.

Aastast 2009 on ta HT Project Management OÜ direktor ja juhatuse liige.

## Isiklikku
Andres Ermi isa Ants Erm oli keemik, noorem vend Tõnis Erm on kolmekordne maailmameister rattaorienteerumises.

Tema poeg Johannes Erm on kümnevõistleja.

## Viited

## Välislingid
*
*Andres Ermi suur õlletegu, Eesti Päevaleht, 20.05.2016
Karmo Toome

**Karmo Toome** (sündinud 19. detsembril 1985) on eesti muusik, laulja, vokaalpedagoog ja muusikaõpetaja. 

## Looming

### Albumid ja EP-d

* *Bänd* (2018)
* *Kahekõned* (EP, 2020)
* *Vanakraam* (2021)
* *Hapud viinamarjad* (EP, 2024)
* *BCMP24* (EP, 2025)
* *Unelm* (EP, 2025)

### Singlid

* *Jää jumalaga, ebajumalanna* (2021)
* *Jõulukell* (2022)
* *Ärkamislugu* (koos Vesikaga, 2022)
* *Kingin* (feat. Henri Aruküla, 2024)
* *Kirg* (2025)

## Ansamblid
* 2001 – Lyhis
* 2003 – The Weird Band
* 2006 – Synergia
* 2009 – Hapud Viinamarjad
* 2013 – Non-Quartet
* 2018 – Funkitol

## Teatrirollid

* 2018 - *Hirmuöö* - Enn
* 2021 - *Hirmuöö 2 -* Enn
* 2023 - *Leenane’i kaunitar* (Martin McDonagh) – Pato Dooley
* 2023 - *Neli rüütlit Lammaskülas* (Paul Webb) – Tracy

* 2024–2025 - *Pidu taevani* (Richard Harris) – Toby

## Tunnustus
* 2025 – Jõgeva valla aukiri - hea töö eest noorte muusikaliste annete arendamisel ja muusikalise huvitegevuse läbiviimisel Palamuse piirkonnas.
* 2024 – Eesti Kultuurkapitali tunnustuspreemia – märgatud rollilahenduste eest harrastusnäitlejana
* 2023 – Vaike Lapi fondi preemia muusika õpetamise eest Palamusel
* 2021 – Eesti Rahvamajade Ühingu "Noor tegija" nominatsioon
* 2020 – Jõgeva valla loomingupreemia ja korraldajapreemia nominatsioon
* 2020 – Palamuse Kultuuri teatriauhind "Kaspar"
* 2017 – Esimene koht “Iga Issi on Supermees” kogupereüritusel
* 2014 – Non-Quartet Tudengibänd 2014 II koht
* 2012 – Hapud Viinamarjad Tudengilaul I koht

## Isiklikku
Karmo Toome on abielus ja kolme lapse isa. Ta on osalenud kogukonna tegevustes ja panustanud kohalikku muusika- ja kultuuriellu.

## Välislingid
* https://www.vooremaa.ee/sisemine-muusikahaal-innustas-karmo-toomet-looma-palamuse-laulustuudiot/
* https://noorteajakiri.wordpress.com/2012/02/05/karmotoomemuusika/
* https://elmar.pleier.ee/podcast/moni-minut-muusikata/136896
* Karmo Toome muusikaprojektid YouTube’is
Holozoa

***Holozoa*** (vanakreeka sõnadest ὅλος 'terve, kogu' ja ζῷον 'loom') on organismide klaad, millesse kuuluvad loomad ja nende lähimad üherakulised sugulased, kuid mitte seened ja kõik teised organismid.

Kokku on selles rühmas 1,5 miljonit puhtheterotroofsete organismide liiki, sealhulgas umbes 300 üherakulist liiki.  

Sel on mitmesuguseid alamrühmi, nimelt loomad (*Metazoa*) ja protistid kaelusviburlased (*Choanoflagellata*), *[[Filasterea]]*, *[[Pluriformea]]* ja ihtüospoorid (*Ichthyosporea*). 

Koos seente ja mõnede teiste rühmadega on *Holozoa* osa eukarüootide ülemrühmast tagaviburstest. 

***Choanofila*** on nimetus, mida varem kasutati rühma kohta, mille koosseis on sarnane nagu rühmal *Holozoa*, kuid seda ei soovitata kasutada, sest sellesse ei kuulu loomad ning see on seetõttu parafüleetiline.

*Holozoa* protistidel on otsustav roll üherakulistest eellastest hulkraksete organismide tekkimise evolutsiooniliste sammude mõistmisel. Hiljutised genoomiuuringud on heitnud valgust evolutsioonilistele suhetele *Holozoa* evolutsiooniliste liinide vahel, aidates taibata hulkraksuse päritolu.

Mõned loomade kivististe kandidaadid on ümber tõlgendatud *Holozoa* protistideks.

## Tunnused
### Koosseis
*Holozoa* on klaad, kuhu kuuluvad loomad ja nende lähimad sugulased ja nende ühine eellane, kuid ei kuulu seened. See on defineeritud fülogeneetilise nomenklatuuri põhimõtete järgi kui klaad, mis hõlmab kõik, kes on *[[Homo sapiens]]*i sugulased, kuid ei hõlma seent *[[Neurospora crassa]]*. Peale loomade kuuluvad sinna erineva morfoloogiaga protistide liinid, nagu kaelusviburlased, ihtüospoorid ja eraldi perekonnad *[[Corallochytrium]]*, *[[Syssomonas]]*, ja *[[Tunicaraptor]]*.

* Kaelusviburlased umbes 250 liigiga on loomade lähimad sugulased. Need on vabalt elavad või kolooniaid moodustavad viburloomad, kes toituvad bakteritest, kasutades iseloomulikku mikrovillidest "kaelust". Kaelusviburlaste kaelus on väga sarnane käsnade kaelusviburrakkudega, mistõttu on 19. sajandist saadik oletatud nende sugulust käsnadega. Salapärane *[[Proterospongia]]* on näide koloonialise eluviisiga kaelusviburlasest, keda on peetud käsnade päritoluga seotud olevaks. Teiste *Holozoa* protistide sugulust hakati nägema alles 1990. aastatel.

* Ihtüospoorid (*Ichthyosporea*, ka *Mesomycetozoea*) hõlmavad umbes nelikümmend liiki, peamiselt parasiidid ja kommensalistid. Nende partnerid on mitmesugused loomad inimestest ja kaladest kuni mereselgrootuteni.

## Viited
Lewis Cook

**Lewis John Cook** (sündinud 3. veebruaril 1997 Yorkis) on Inglismaa jalgpallur, kes mängib kaitsva poolkaitsjana Inglismaa Premier League'i klubis AFC Bournemouth.

## Klubikarjäär
Ta alustas klubikarjääri Leeds Unitedis, mille akadeemiaga liitus ta 2004. aastal. Klubi põhimeeskonnas debüteeris ta Inglismaa esiliigas hooajal 2014/15 ning kindlustas kohe esimesel hooajal koha klubi põhikoosseisus. 2016. aastal valiti Cook English Football League'i aasta parimaks noormängijaks. Nii hooajal 2014/15 kui ka 2015/16 valiti Cook Leeds Unitedi hooaja parimaks noormängijaks.

2016. aasta juulis liitus ta Bournemouthiga.

## Koondisekarjäär
Aastatel 2011–2018 mängis Cook Inglismaa noortekoondistes. 2014. aastal tuli ta Inglismaa kuni 17-aastaste koondisega Euroopa omavanuste meistriks. 2017. aastal tuli ta Inglismaa kuni 20-aastaste koondisega juunioride maailmameistriks. Lewis oli turniiril meeskonna kapten. 2017. aasta juunioride maailmameistrivõistluste teises alagrupimängus lõi ta värava Guinea koondise vastu.

Esmakordselt kutsuti ta Inglismaa jalgpallikoondisse 2017. aasta novembris sõprusmänguks Brasiilia vastu. Koondisedebüüdi tegi ta 27. märtsil 2018 sõprusmängus Itaalia vastu.

## Viited

## Välislingid

* Profiil AFC Bournemouthi kodulehel
Illja Zabarnõi

**Illja Borõssovõtš Zabarnõi** (ukraina keeles Ілля Борисович Забарний; sündinud 1. septembril 2002 Kiievis) on Ukraina jalgpallur, kes mängib keskkaitsjana Inglismaa Premier League'i klubis AFC Bournemouth ja Ukraina jalgpallikoondises.

Ta alustas klubikarjääri kodulinnaklubis Kiievi Dinamo. Ukraina kõrgliigas debüteeris ta 2020. aasta septembris. 2021. aastal tuli ta Kiievi Dinamoga nii Ukraina meistriks kui ka karikavõitjaks.

2023. aasta jaanuaris sõlmis ta viie ja poole aasta pikkuse lepingu Bournemouthiga.

Ukraina jalgpallikoondises debüteeris Zabarnõi 7. oktoobril 2020 sõprusmängus Prantsusmaa vastu. Koondisekarjääri esimese värava lõi ta 16. juunil 2023 EM-i valikmängus Põhja-Makedoonia vastu. Ta kuulus Ukraina koondisse 2021. aasta Euroopa meistrivõistlustel.

## Saavutused
;Kiievi Dinamo
*Ukraina kõrgliiga: 2020–21
*Ukraina karikas: 2020–21
*Ukraina superkarikas: 2020

## Viited

## Välislingid
* Profiil AFC Bournemouthi kodulehel
Grafenbach-Sankt Valentin

**Grafenbach-Sankt Valentin** on vald *(Marktgemeinde)* Austrias Alam-Austria liidumaal Neunkircheni ringkonnas.

Grafenbach-Sankt Valentin asub Ternitzist edelas Schwarzatalis. 15,54% valla territooriumist on kaetud metsaga.

## Ajalugu

Antiikajal oli vald Rooma Noricumi provintsi osa. Grafenbachi lähedal on 9. sajandi matmisväli.

## Viited
Einhornia

***Einhornia*** on mereliste sammalloomade perekond sugukonnas *Electridae*, mis kirjeldati *[[Electra]]* perekonnast eraldiseisvana 2007. aastal. Perekonna tüüpliik on tavaline kamarlane (*Einhornia crustulenta*).

Perekonnas on kuus liiki:
* *[[Einhornia arctica]]* (Borg, 1931) – Atlandi ookeani kirdeosa
* *[[Einhornia crustulenta]]* (Pallas, 1766) – Atlandi ookeani kirdeosa, Ameerika Ühendriigid
* *[[Einhornia korobokkura]]* (Nikulina, 2006) – Jaapan, Hokkaidō
* *[[Einhornia moskvikvendi]]* (Nikulina, 2008) – Läänemeri, Ameerika Ühendriigid
* *[[Einhornia pallasae]]* Gontar, 2011 – Aasov
* *[[Einhornia venturaensis]]* (Banta & Crosby, 1994) – California laht

## Viited
Lõuka laht

**Lõuka laht** on laht Saare maakonnas Saaremaa vallas Merise küla lähedal.  

Enne Eesti omavalitsuste haldusreformi 2017. aastal kuulus laht Mustjala valda. 

Laht kuulub Koorunõmme hoiualasse.

Veepeegli pindala on 55 hektarit.

## Viited
Matthew Centrowitz

**Matthew Centrowitz Jr.** (sündinud 18. oktoobril 1989 Beltsville'is) on Ameerika Ühendriikide jooksja, olümpiavõitja. Tema põhiala on 1500 meetri jooks.

Ta võitis 2011. aasta maailmameistrivõistlustel Daegus 1500 meetri jooksus keenialaste Asbel Kipropi ja Silas Kiplagati järel pronksmedali.

2012. aasta sisemaailmameistrivõistlustel Istanbulis pääses ta 1500 meetri jooksus finaali ja sai 7. koha. Olümpiamängudel Londonis oli ta samal alal neljas.

2013. aasta maailmameistrivõistlustel Moskvas võitis Centrowitz Asbel Kipropi järel hõbemedali.

2015. aasta maailmameistrivõistlustel Pekingis sai ta 8. koha.

2016. aasta sisemaailmameistrivõistlustel Portlandis võitis Centrowitz 1500 meetri jooksus Jakub Holuša ja Nicholas Willise ees kuldmedali. Olümpiamängudel Rio de Janeiros tuli ta tiitlikaitsja Taoufik Makhloufi ja Willise ees olümpiavõitjaks ajaga 3.50,00. See oli kõige aeglasem 1500 meetri jooksu olümpiafinaal alates 1932. aasta olümpiamängudest.

## Isiklikud rekordid
;Väljas

;Sees

Allikas: Rahvusvaheline kergejõustikuliit

## Isiklikku

Matthew Centrowitzi isa Matt Centrowitz on kergejõustikutreener ja endine jooksja. Ka Matthew ema Beverly Bannister-Centrowitz ja õde Lauren Centrowitz on jooksjad. 

Matthew Centrowitzi isa on juudi ja iiri päritolu ning ema on pärit Guyanast.

## Viited

## Välislingid

*
Grimmenstein

**Grimmenstein** on vald *(Marktgemeinde)* Austrias Alam-Austria liidumaal Neunkircheni ringkonnas.

## Viited
Issa rajoon

**Issa rajoon** on 2. järgu haldusüksus Venemaal Penza oblasti edelaosas. Piirneb põhjas ja läänes Mordva Vabariigiga.

Elanikest 92% on venelased, 5% tatarlased ja 2% mordvalased.

Rajoonis on 6 kohaliku omavalitsuse üksust ja 40 asulat. Halduskeskus on  Issa alev.

Põhiline tegevusala on põllumajandus.

## Viited

## Välislingid
* Issa rajooni koduleht
Gert Koningk

**Ger(d)t Koningk** **(Konynk)** (enne 1515 Münster? – 1531 Tallinn) oli saksa päritolu Münsteri ja Tallinna (tollal Revali) kiviraidur ja ehitusmeister. 

Gert Koningki sünniaeg ja koht pole täpselt teada. 1514. aastal oli Tallinna Oleviste koguduse eestseisja Hans Pawels kiriku Maarja ehk Breemeni kabeli ehitustööde juhtimiseks sõlminud lepingu Münsterist pärit kiviraidur Bernt Woltiga. Wolt palus Münsterist Tallinna kutsuda kiviraidur Gerti, kes töötas  tõenäoliselt tema töökojas. Gert saabus Tallinna 1515. aastal. 1516. aastal lahkus Wolt Tallinnast ja andis kabeli ehitustööde juhtimise üle Gertile. Kabel valmis 1521. aastal ning seejärel sai Gert Tallinna kodanikuks ja kinnisvaraomanikuks. 1522.–1523. aastal oli Gert rae kiviraidur. Ta suri Tallinnas 1531. aastal.

Gert esindab Vestfaali raidkivitraditsioone. Lisaks Maarja kabelile valmistas Gert Suure Rannavärava eesvärava portaali kohale vapitahvli, mis on kujundatud hilisgooti stiilis tabernaaklina ja kannab tekstilindil aastaarvu 1529. Vapitahvli alumises osas on baldahhiini kandvate sambakeste ja nende kohal kerkivate kõrgete fiaalide vahele paigutatud Tallinna nn väike vapp. Vapitahvli kohal oleva arhivoldi tümpanonile ja selle tagant jätkuvale tahvlile on raiutud hilisgooti klassikaline leekestiili ornament. Teose on üldkompositsioon ja üksikmotiivide teostus on väga meisterlik. 

Suurem osa Gerti töödest on tõenäoliselt hävinud. Talle on stiilianalüüsi põhjal omistatud veel kaht stiliseeritud roosidega reljeefi (Olevimägi tn 14 hoovis) ning krabide ja fiaalidega kaunistatud siseportaali silluskivi (Tallinna Linnamuuseumis), mis mõlemad pärinevad 1520. aastatest.

## Kirjandus
Sten Karling. Die Marienkapelle an der Olaikirche in Tallinn und ihr Bildwerk. Ein Beitrag zur Brabenderfrage. – Õpetatud Eesti Seltsi Aastaraamat 1935. Tartu: Tartu Ülikool, 1937.

## Galerii

Fail:Olevim2gi14GertKoningkEeroKangor2024.jpg|Olevimägi 14 hoovis Tallinna vanalinnas
Fail:Olevim2gi14 2GertKoningkEeroKangor2024.jpg|Olevimägi 14 hoovis Tallinna vanalinnas
Fail:GertKoningkOlevisteMaarjaKabelEeroKangor2024.jpg|Tallinna Oleviste kiriku Maarja kabeli raiddekoor


## Viited
Bernt Wolt

**Bernt Wolt** (enne 1485 Münster – pärast 1516 Münster) oli Münsteri linnas kiviraidur ja töökoja omanik. 

Bernt Wolt sündis Saksa-Rooma riigis Münsteris enne 1485. aastat. Tema isa Johann Wolt (enne 1459 – u 1486) oli samuti töökoja omanikust kiviraidur, kelle kiviraidumistöökoja Bernt võttis 1485. aastal üle. Tema töökoja tööde hulka on loetud 1490. aasta paiku valminud Kluseni kabeli altariretaabel Rheine Püha Dionysose kirikus, kanoonik Heinrich Hachmeisteri epitaaf Marienfeldi kloostris (valminud u 1494) ja kanoonik Depmar Grave epitaaf Paderbornis Busdorfi kirikus.

1514. aastal saabus Bernt Wolt Tallinna ja sõlmis Tallinna Oleviste koguduse eestseisja Hans Pawelsiga lepingu Maarja ehk Breemeni kabeli ehitustööde juhtimiseks. Wolt viibis Tallinnas kuni 1516. aastani ja andis seejärel oma ülesanded üle Gert Koningkile. Ta naasis Münsterisse, kus elas elu lõpuni.

## Viited
Thomas Agyepong

**Thomas Agyepong** (sündinud 10. oktoobril 1996 Accras) on Ghana jalgpallur, kes mängib ääreründajana Eesti Premium liiga klubis Paide Linnameeskond.

2015. aastal siirdus ta Ghana jalgpalliakadeemiast Right to Dream Academy Inglismaa klubisse Manchester City, kuid ei mänginud seal kordagi. Hooajal 2015/16 oli ta laenul Hollandi kõrgliigaklubis FC Twente, kus lõi 12 mänguga ühe värava, aastatel 2016–2018 oli ta kaks hooaega laenul Hollandi klubis NAC Breda, kellega ta mängis teisel hooajal Hollandi kõrgliigas, hooajal 2018/19 oli ta laenul Šotimaa kõrgliigaklubis Hibernian, kus lõi üheksa mänguga ühe värava, hooajal 2019/20 Belgia kõrgliigaklubis Waasland-Beveren ning aastatel 2020–2022 Belgia esiliigaklubis Lommel.

2023. aasta juunis liitus ta Paide Linnameeskonnaga. Eesti Premium liigas debüteeris ta 7. juulil 2023 mängus FC Flora vastu. Esimese värava lõi ta sama aasta 3. septembril mängus Nõmme Kalju vastu.

Ghana jalgpallikoondises tegi Agyepong debüüdi 6. novembril 2017 Aafrika rahvaste karikavõistluste valikmängus Etioopia vastu. Ta kuulus Ghana koondisse 2019. aasta Aafrika rahvaste karikavõistlustel, kus pääses väljakule esimeses alagrupimängus Benini vastu. Pärast seda pole ta Ghana koondisse enam kuulunud. Kokku on ta Ghana koondises mänginud seitsmel korral.

## Viited

## Välislingid
* Thomas Agyepong. Eesti Jalgpalli Liidu kodulehel
* Thomas Agyepong. Paide Linnameeskonna kodulehel]
Thomas Kaminski

**Thomas Kaminski** (sündinud 23. oktoobril 1992 Dendermondes) on Belgia jalgpallur, kes mängib väravavahina Inglismaa Premier League'i klubis Luton Town.

Ta alustas klubikarjääri Belgias. Belgia kõrgliigas debüteeris ta 2009. aastal Germinal Beerschoti meeskonnas. Belgia kõrgliigas on ta mänginud veel OH Leuveni (2011–2012), Anderlechti (2012–2014), Kortrijki (2016–2019) ja Genti (2019–2020) meeskonnas. Hooajal 2014/15 oli ta Anderlechtist laenul Küprose kõrgliigaklubis Famagusta Anórthosis ja hooajal 2015/16 Taani kõrgliigaklubis København.

Aastatel 2020–2023 mängis Kaminski kolm hooaega Inglismaa esiliigaklubis Blackburn Rovers. 2021. aastal valiti Kaminski Blackburn Roversi aasta mängijaks.

2023. aasta augustis sõlmis ta lepingu äsja Inglismaa kõrgliigasse tõusnud Luton Towniga.

Aastatel 2005–2013 mängis Kaminski Belgia noortekoondistes. Pärast seda, kui Simon Mignolet vigastada sai, nimetati Kaminski 2021. aasta Euroopa meistrivõistlustel osalevasse Belgia koondisse, kuid Belgia jalgpallikoondises pole ta siiani debüüti veel teinud.

Ta on isa kaudu Poola päritolu.

## Viited

## Välislingid

* Profiil Luton Towni kodulehel
Julie Johanna Rammi

**Julie Johanna Rammi** (9. jaanuar 1909 (27. detsember 1908 vkj) – 9. juuni 1991) oli eesti laulja, näitleja ja klaveripedagoog. Töötanud ka lapsehoidja ja arveametnikuna. Kasutas nime Juta Rammi.

Ta sündis Meiershofi (Meeri) mõisas ja tema sünninimi oli Julie Johanna Kleinberg. 

Tema bioloogilised vanemad olid Jaan Kleinberg (sünd. 2. oktoober 1874) ja Jula Kleinberg, sünd. Gross (23. november 1872 – 27. detsember 1908). Ema suri Julie Johanna sünnitamisel. Julie Johanna oli peres kuues laps. Tema sündimise ajaks oli pere kaks last juba surnud: Hilda 15. märtsil ja Julius 16. märtsil 1906. a.

Luke valla kohtuotsusega 12. jaanuarist 1910. aastal said Julie Johanna Kleinbergi vanemateks Aleksander Rammi (10. veebruar 1875 – 28. veebruar 1920) ja Lena Rammi, sünd. Jönnson (30. november 1856 – 22. august 1920) . Pere läks Nõost Tartusse 28. augustil 1917. aastal. Kasuvanemad Aleksander ja Lena Rammi surid 1920. aastal tõenäoliselt Hispaania grippi haigestununa.

Julie lõpetas 1929. aastal Tartu Tütarlaste Gümnaasiumi (X lend).

Kaasaegsete mälestuste järgi õppis klaverimängu ja laulmist Tartu Muusikakoolis. 1930. aastatel töötanud Tartu Vanemuise teatris näitleja ja koorilauljana. 

Teise maailmasõja ajal oli ta arveametnik Tartu Tarbijate Kooperatiivis. Pärast sõda asus elama Tallinna, töötades muuhulgas Tallinna 5. Lasteaias muusikalise kasvatajana ja alates 1960. aastatest andnud kodus eraviisil klaveritunde, elades Lomonossovi (Gonsiori) tn 17 nn Kindralite majas. 1974. aastast asus elama Mustamäele, kus jätkas tegutsemist klaveripedagoogina.

Maetud Tartu Raadi kalmistule, tema hauda Raadi Maarja kalmistu osas (hauaplats: RAD:V74:80) Julius Kuperjanovi puhkepaiga vahetus läheduses pole tähistatud, sest oli kaua hooleta ja võeti uuesti kasutusele ning on peale maetud.

## Viited
Placodictyum cucumaria

***Placodictyum cucumaria*** on käsnaliik.

## Taksonoomia
Liigi autor on Oscar Schmidt (1870).

On kahtlane, kas tegu on käsnaga. Enamik Schmidti illustratsioone kujutab meripurade okiseid ja loom näeb välja meripura moodi, kuid on kujutatud ka okiseid, mis võiks kuuluda klaaskäsnadele. Franz Eiland Schulze kommenteeris seda nii: "Toese preparaadid, mis näitavad katkisi plaate ja paindunud sõlmilisi varbu, andis prof O. Schmidt lahkelt mulle uurida, ja nende põhjal sain ma veenduda, et hapete toimel elemendid lahustusid gaasi eraldumisega, nii et ilmselt ei ole need  mitte ränikivist, vaid lubikarbonaadist. Tegelikult mulle tundub tõenäoline, et tegu on meripuraga (*[[Thyone (meripura)|Thyone]]*) ja seda oletust kinnitab organismi üldkuju pildil.". Max Walker de Laubenfels paigutas perekonna *[[Placodictyum]]* kõhklemisi alamsugukonda *[[Diapleurinae]]*, märkides, et selle kirjeldus on liiga napp, kuid ütleb vigade loetelus, et tegu on hoopis okasnahksega.

## Levik ja elupaik
Loom on leitud Florida lähedalt merest.

## Viited
Dörte Hansen

**Dörte Hansen** (praegune nimi **Dörte Hansen-Jaax**; sündinud 20. augustil 1964 Husumis) on saksa ajakirjanik ja kirjanik.

Ta sündis aastal 1964 Husumis (asub Põhja-Friisimaa kreisis Schleswig-Holsteini liidumaal). Ta kasvas üles Högelis Põhja-Friisimaa kreisis, tema kodus räägiti alamsaksa keelt, Oma "esimese võõrkeele" õppis ta ära algkoolis.

Pärast keskkooli lõpetamist 1984. aastal õppis ta Kieli ülikoolis sotsiolingvistikat, inglise keelt, romaani keeli ja friisi keelt. Aastal 1994 sai ta Hamburgi ülikoolist doktorikraadi sotsiolingvistilise väitekirjaga kakskeelsuse erivormist.

## Looming

Oma esimeses romaanis "Altes Land" (2015) lahkab autor kriitiliselt kodumaa teemat. Autori meelest unistavad paljud inimesed maale kolimisest ja teevadki oma unistuse teoks, kuid võivad pettuda, sest nad üksnes mängivad maaelu, teevad "taluteatrit", nagu ütleb üks romaani tegelastest. Teine teemaliin käsitleb Saksamaa ajalugu: Ida-Preisimaa sakslaste ümberasustamist pärast teist maailmasõda. Romaani sündmustik toimub Elbe-äärses paigas nimega Altes Land, kunagises puuviljakasvatuspiirkonnas. Raamatust said kriitikutest kiidetud bestseller.

Teine romaan "Mittagsstunde" (2018, e k 'Lõunapaus') käsitleb realistlikult Saksamaa külaelu hääbuva väljamõeldud Brinkebülli küla näitel. Romaanist on loodud nii lava- kui ka filmiversioon.

Tema teostest on esimesena eesti keelde tõlgitud "Zur See" (2022), eesti keeles ilmus raamat aastal 2023 pealkirja all "Mere äärde" sarjas "Punane raamat", tõlkija Eve Sooneste. Ühel Põhjamere saarel elava kaptenipere argipäevi kirjeldav romaan näitab, kuidas saarerahva algupärane eluviis taandub ja moondub pealetungiva turismi tõttu. Raamat tõusis Spiegeli müügiedetabelis kohe kõrgele kohale.
## Isiklikku
Ta on abielus dokumentaalfilmide režissööri Sven Jaaxiga ja neil on tütar. Aastast 2005 elasid nad perega Steinkirchenis (Altes Land) ja aastast 2016 taas Husumis. Perekonnaringis räägitakse omavahel ainult alamsaksa keeles.

## Tunnustus
* 2016 Usedomi kirjandusauhind ("Altes Land")
* 2019 Rheingau kirjandusauhind ("Mittagsstunde")
* 2019 Grimmelshauseni kirjandusauhind ("Mittagsstunde")
* 2022 Mainzi linnakirjutaja

## Eesti keeles ilmunud
* "Mere äärde" ("Zur See"), tõlkinud Eve Sooneste, Tänapäev, Tallinn 2023
* "Õunamaa" ("Altes Land"), tõlkinud Eve Sooneste, Tänapäev, Tallinn 2026

## Viited

## Välislingid
* Portreelugu NDRis
Jekaterina Tur

**Jekaterina Jurjevna Tour** (, 24. august 1989, Leningrad, Leningradi oblast, Vene NFSV, NSVL) on vene arst, psühhosomaatiline terapeut, neuropsühholoog, lastearst, bronhiaalastma ja KOK-i spetsialist. Kolme psühhosomaatilise kogukonna asutaja Venemaal, samuti psühhosomaatiliste meditatsioonide autor, õpetaja ja Teadliku keskendumise meditatsiooni meetodi Mindfulness Meditation rajaja.

Meditatsiooni ning emotsionaalse ja psühhosomaatilise intelligentsuse juhtimissüsteemi Reenergia valdkonna teaduslike artiklite ja uuringute autor. Venemaa Psühholoogia Seltsi (RPS) ja Peterburi Psühholoogia Seltsi liige.

## Biograafia
Ta sündis 24. augustil 1989 Leningradis. Pärast instituudi lõpetamist astus 2012. aastal Venemaa Föderatsiooni Tervishoiuministeeriumi Peterburi Riiklikku Pediaatriaülikooli pediaatria erialale.

## Viited
Ignasi Miquel

**Ignasi Miquel Pons** (sündinud 28. septembril 1992 Barcelonas) on Hispaania jalgpallur, kes mängib kaitsjana Hispaania kõrgliigaklubis Granada. Ta mängib põhiliselt keskkaitsja positsioonil, kuid võib mängida ka vasakkaitsjana.

Ta kuulus noorena FC Barcelona ja UE Cornellà akadeemiatesse. 2008. aastal liitus ta Inglismaa klubiga Londoni Arsenal. Arsenali põhimeeskonnas debüteeris ta 20. veebruaril 2011 Inglismaa karikavõistluste viienda vooru mängus Leyton Orienti vastu. Inglismaa kõrgliigas debüteeris ta sama aasta 20. augustil mängus Liverpooli vastu. Hooajal 2011/12 sai ta Arsenali meeskonnas kirja kokku üheksa mängu, neist neli Inglismaa kõrgliigas. 26. septembril 2012 lõi ta Inglismaa liigakarika kolmanda ringi mängus värava Coventry City vastu, kuid pärast seda sai ta sel hooajal Arsenali põhimeeskonnas platsile veel vaid kahes mängus. Hooajal 2013/14 oli ta Arsenalist laenul Inglismaa esiliigaklubis Leicester City.

2014. aasta septembris sõlmis ta lepingu Inglismaa esiliigaklubiga Norwich City. Hooajal 2014/15 mängis ta Norwich City meeskonnas aga ainult kahes mängus.

Hooajal 2015/16 mängis Miquel Hispaania esiliigaklubis Ponferradina, kuid Ponferradina langes hooaja lõpus liigast välja. 2016. aasta juulis liitus ta Hispaania esiliigaklubiga Lugo.

2017. aasta detsembris sõlmis ta kolme ja poole aasta pikkuse lepingu Hispaania kõrgliigaklubiga Málaga. Málagaga liitumine sai teoks enne üleminekuakna avanemist, kuna Málaga kaitsja Juankar oli vigastusega hooaja lõpuni väljas. 2018. aasta augustis sõlmis Miquel lepingu Hispaania kõrgliigaklubiga Getafe. Aastatel 2019–2022 oli ta Getafest laenul Hispaania esiliiga klubides: esimesel hooajal Gironas, seejärel Leganéses ja kolmandal hooajal Huescas.

2022. aasta juulis sõlmis ta kolmeaastase lepingu Hispaania esiliigaklubiga Granada. 2023. aastal võitis ta Granada meeskonnaga Hispaania esiliiga, misjärel tõusti kõrgliigasse.

Aastatel 2011–2013 mängis Miquel Hispaania noortekoondistes. 2011. aastal tuli ta Hispaania kuni 19-aastaste koondisega Euroopa omavanuste meistriks.

## Viited
Grünbach am Schneeberg

**Grünbach am Schneeberg** on vald *(Marktgemeinde)* Austrias Alam-Austria liidumaal Neunkircheni ringkonnas.

## Viited
South Lawn

**South Lawn** on muruväljak ja aed Washingtonis Valgest Majast lõunas.

## Macroni tamm

2018. aastal kinkis Prantsusmaa president Emmanuel Macron USA presidendile Donald Trumpile kivitamme.

Tamm kasvas algselt Põhja-Prantsusmaal Esimese maailmasõja Belleau metsade lahingu paigal ning istutati Prantsuse presidendi riigivisiidi ajal tseremoniaalselt mõlema riigi presidendi poolt Valge Maja South Lawn'ile, misjärel viidi taim kohustuslikku karantiini.

Tamm ja tagavarapuu otsustati karantiini jätta vähemalt kaheks aastaks. Le Monde'i andmetel on Macroni kingitud tamm karantiinis hukkunud, tagavarapuu kohta teated puuduvad.

## Viited
Roostepruun taelik

**Roostepruun taelik** (*Phellinus ferruginosus*) on klassi *[[Agaricomycetes]]* kuuluv kandseente liik.

Seen kasvab tavaliselt lagunevatel sarapuudel ja leppadel.

## Välislingid
*
Höflein an der Hohen Wand

**Höflein an der Hohen Wand** on vald *(Gemeinde)* Austrias Alam-Austria liidumaal Neunkircheni ringkonnas.

## Viited
Apophis

**Apophis**, ka **Apep**, **Apepi**, **Aapep** on egiptuse mütoloogias hiiglaslik maokujuline deemonlik olend, jumal Ra suurim vaenlane. Päikeselaevaga tõuseb Ra kõrgele taevasse, et seejärel laskuda horisondile ja sealt edasi allilma. Seal ründab teda Apophis kavatsusega tappa ja sellega takistada päikese tõusu. Igal ööl peab Ra Apophist võitma. Vahel kujutatakse Apophist ka krokodillina. 

Sümboliseerib pimedust, kaost, kurjust. Esindab allmaailma ja kõike, mis jääb väljapoole korrastatud maailmaruumi. Teda seostatakse veel maavärinate, kõue, tormide ja surmaga. Usutakse, et ta eksisteeris aegade algusest tumedates kaose ürgvetes. 

/allikmaterjal: worldhistory.org - Apophis; en.Wikipeia.org - Apep/
Rostrum (laevandus)

***Rostrum*** (ladina keeles 'nokk', 'kärss', 'laeva nina') on antiikse sõjalaeva vööri pikendus, mida kasutati merelahingus vastase laeva parda rammimiseks ja mulgustamiseks, et laev upuks või muutuks manööverdamisvõimetuks.

Ühe kujutise varal arvatakse, et taolist rammi tunti juba alates 9. sajandi keskpaigast eKr. See kuulus Foiniikia, Kreeka, Kartaago ja Rooma laevade põhivarustusse. Kreeka keeles nimetati seda *embolon*, ladina keeles *rostrum*. Vabariigiaegses Roomas kaunistati foorumi kõnelava 4. sajandil eKr sõjasaagiks saadud laevaninadega (kõnelava nimetati nende järgi *rostra*); sellest tavast on tuletatud klassitsistlik monument *[[columna rostrata]]*.

1971. aastal leiti Stagnone laguunist Marsala lähedal kahe Kartaago sõjalaeva jäänused, milles ühel oli *rostrum* kiilu küljes säilinud. Sarnane leid on saadud Athlitist Iisraelis, ramm on ühes tükis valatud pronksist ja kaalub u 500 kg. Napoli lahest, Egadi saarte merelahingu piirkonnast, tõsteti aastail 2011–2014 välja 11 *rostrum*i.

Bütsantsi perioodil jäi *rostrum* ja sellega rammimine seoses uute relvade kasutuselevõtuga merelahingu taktikas kõrvale.

## Pildid

D266-galère du type phénicien.-L2-Ch8.png|Foiniikia laeva kujutav reljeef
Rammsporn.jpg|Sõjalaeva kujutav mälestusmärk Küreenes, 3. sajand eKr
Bronze ram of a warship, probably 3rd-2nd century BC, permanent loan from the Deutsches Schiffahrtsmuseum Bremerhaven, Museum für Antike Schiffahrt, Mainz (34313607714).jpg|3.–2. sajandi sõjalaeva *rostrum* Mainzi meresõidumuuseumis
Les décades de Tite Live 06667 colonie d'Ostie.jpg|*Rostrum* raamatuillustratsioonil. "Les Décades, de Tite Live", 1583


## Viited

## Välislingid
* A Roman rostrum. - Australian National Maritime Museum (blog)
* Video: How a rostrum works on an ancient Roman Navy vessel. - Australian National Maritime Museum (Napoli lahe 11 rostrumi, videoklipid animatsioonid näituse "Escape from Pompeii" juurde)
Spassk

**Spassk** (vene *Спасск*) on linn Venemaal Penza oblastis, Spasski rajooni halduskeskus. Asub Studenetsi jõe ääres, 162 km Penzast loode pool. 

2007. aastal elas linnas 7200 inimest ja 2021. aastal 6936 inimest.

Linn tekkis 1663. aastal rajatud Bogdanovo külast. 1779 sai linnaõigused nimega Spassk. Kuna samanimelisi linnu oli Venemaal juba mitu, hakati linna kutsuma Spassk-na-Studentse (Spassk Studenetsi ääres). 1925–2005 oli linna nimi **Bednodemjanovsk** luuletaja Demjan Bednõi auks.

## Välislingid
*Linna ametlik koduleht
Porodaedalea

***Porodaedalea*** on klassi *[[Agaricomycetes]]* kuuluv kandseente perekond.

## Liike
Liigid on liigutatud teistesse perekondadesse.

## Varasemaid liike
**Phellinus pini* – männitaelik

## Välislingid
*
Jõupaar

**Jõupaar** on mehaanikas jõusüsteem, mille moodustavad kaks võrdset ja vastassuunalist jõudu, mis rakenduvad kehale paralleelselt eri punktides. Jõupaari moodustavate jõudude vahelist kaugust nimetatakse jõupaari õlaks.

Jõupaar püüab keha panna pöörlema. Pöörama paneva mõju toime suurust jäigale kehale iseloomustatakse jõupaari momendiga.

Jõupaari moment \vec M on vektoriaalne suurus, mis arvuliselt võrdub ühe jõu F ja õla pikkuse a korrutisega: M=Fa.

## Vaata ka
*Jõumoment

## Viited
Wyndham Hotels & Resorts

**Wyndham Hotels & Resorts, Inc.** on Ameerika Ühendriikide hotellindusettevõte, mis asub New Jersey osariigis Parsippanys. Firma kettidel on 9280 majutusasutust ning seega peetakse end maailma suurimaks hotellifrantsiisiks. Ettevõttele kuulub 20 hotelliketti, näiteks Days Inn, Howard Johnson's, Ramada, Super 8 ja Travelodge.

Wyndham Hotels & Resorts, Inc. registreeriti 1. juunil 2018, kui see eraldus Wyndham Worldwide'ist, mis praegu kannab nime Travel + Leisure Co.

## Viited
Sidera

***Sidera*** on klassi *[[Agaricomycetes]]* kuuluv kandseente perekond.

## Liike
**[[Sidera americana]]*, ka *Sidera mitis*
**Sidera lenis* – pehme sametkorgik, pehme peenpoorik
**Sidera vulgaris* – tava-sametkorgik

## Välislingid
*